cyanic-selkie/wikianc huggingface dataset:
Liste over Finnmarks fylkesmenn
Fylkesmannen er regjeringens representant i sitt fylke. Han skal bidra til at Stortingets og Regjeringens vedtak og retningslinjer blir fulgt opp. Dette skjer for det første ved at fylkesmannen utfører forvaltningsoppgaver på vegne av departementene, og for det andre ved at fylkesmannen overvåker kommunenes virksomhet og er klageinstans for mange typer kommunale vedtak.
Amtmanns- og fylkesmannsboligen
Ved opprettelsen av Vardøhus amt, var det meningen at amtmennene skulle bo på Vardøhus festning. På grunn av den dårlige forfatningen som festningen var i, skiftet imidlertid amtmannssetet mellom Vardøhus, Vadsø og Alta frem til 1814. Et unntak var en periode fra 8. juli 1682 til 1684 da Vardøhus ble administrert av Bergen magistrat.
Sammen med utnevnelsen av Johan Caspar Krogh i 1814 flyttet amtmannssetet til Tromsø. Først ved delingen av amtet 1. oktober 1866, da Senjen og Tromsø fogderi ble skilt ut som Tromsø amt, flyttet amtmannen tilbake til Finnmark. Etter en diskusjon mellom Hammerfest, Alta og Vadsø om amtmannsboligens beliggenhet. Jens Holmboe var den første amtmannen med sete i Hammerfest. Den 17. november 1888 ble det bestemt at amtmannen forpliktet å bo i eller ved Vadsø, og Karl Adolf Langberg ble utnevnt til embedet. Departementet godkjente 27. februar 1893 en tomt for oppførelse av en amtmannsbolig i Vadsø. Boligen sto ferdig i 1894. Fram til 2016 hadde fylkesmannen boplikt i fylkesmannsboligen i Vadsø. Denne ordningen er nå avviklet.
Deltabaryon
Et deltabaryon (Δ) er et forholdsvis lett baryon (1232 MeV/c2). Det består kun av opp- og nedkvarker, i kombinasjoner som gir 3/2 spinn.
MERK: Delta pluss og delta null, må IKKE forveksles med protoner og nøytroner selv om de består av de samme kvarkene. Forskjellen består i at nukleonene har 1/2 spinn, mens deltabaryonene har 3/2 spinn.
Δ++ har den uvanlige +2 ladningen, og oppdagelsen av denne partikkelen var svært viktig under utviklingen av kvarkteorien.
FA-cupen 1894/95
FA-cupen 1894/95 var den 24. sesongen av den engelske FA-cupen. Finalen ble spilt 20. april 1895 mellom Aston Villa og West Bromwich Albion. Finalen ble spilt i Crystal Palace i London.
Walter Mosley
Walter Ellis Mosley (født 12. januar 1952 i Los Angeles) er en framtredende afroamerikansk romanforfatter, særlig kjent for sine kriminalbøker. Han har skrevet en rekke bestselgende historisk krim med den hardkokte detektiven Easy Rawlins, en svart privatetterforsker og veteran fra den andre verdenskrig som lever i nabolaget Watts i Los Angeles.
Personlig liv
Mosley ble født i Watts i Los Angeles i California. Hans mor Ella (pikenavn Slatkin) var en polsk jøde som arbeidet som kontorassistent, og hans far Leroy Mosley (1924–2005), varen afroamerikaner fra Louisiana, leder for vaktmesterne ved en offentlig skole i Los Angeles.
Mosley hadde arbeidet som kontorassistent i den segregerte amerikanske hæren under den andre verdenskrig. Hans foreldre forsøkte å bli gift i 1951, men til tross for at foreningen var lovlig i California ville ingen gi dem ekteskapskontrakt.
Som eneste barn har han tilskrevet sitt forfatterskap til «en tomhet i min barndom som jeg fylte opp med fantasier». For 9,50 dollar i uken gikk Walter Mosley på Victory baptistskole, en privat afroamerikansk grunnskole som holdt nyskapende undervisning i svart historie. Da han var 12 år gammel flyttet foreldrene fra South Central til et mer komfortabelt område i arbeiderklassestrøket vest for Los Angeles. Mosley beskriver sin far som en dypsindig tenker og historieforteller, en «svart Sokrates», og selv om hans mor ikke var overstrømmende, inspirerte hun ham i redskapene til å skrive, fylte hans verden med europeiske klassiskere fra Charles Dickens og Émile Zola til Albert Camus. Han likte også godt å lese Langston Hughes og Gabriel García Márquez. Han ble hovedsakelig oppfostret i en lite politisk familiekultur, til tross for at det var store etniske konflikter i Los Angeles på den tiden. Han kom senere til å bli mer politisk orientert og frittalende om de etniske ulikhetene i USA, noe som er konteksten i mange av hans skjønnlitterære bøker.
Mosley gikk gjennom en «langhåret hippi»-fase, drev rundt på Santa Cruz og i Europa. Han gikk på og hoppet av Goddard College, en liberal kunstskole i Plainfield i Vermont og fikk siden vitenskapsgrad i politikk ved en annen skole. Han oppga å forfølge en doktorgrad i politisk teori da han begynte å jobbe med datamaskiner. Han flyttet til New York i 1981 og møtte danseren og koreografen Joy Kellman som han giftet seg med i 1987. De ble separert ti år senere og skilt i 2001.
Mens han arbeidet for Mobil Oil tok han et skrivekurs ved City College i Harlem. En av hans lærere der var Edna O'Brien som ble hans mentor, og oppmuntret ham ved å si at «du er svart, jødisk med en fattig oppvekst, det er rikdommer der inne.» Han bor for øvrig fortsatt i New York.
Karriere
Mosley begynte å skrive da han var 34 år og har skrevet hver dag siden, og utgitt per 2011 mer enn 33 bøker i en rekke kategorier, inkludert detektivromaner, generell skjønnlitteratur, afrofuturistisk science fiction, og politisk sakprosa. Han har ofte utgitt to bøker i året. Hans bøker har blitt oversatt til 21 språk. Hans direkte inspirasjoner er krimlitteraturen til Dashiell Hammett, Graham Greene og Raymond Chandler. Hans berømmelse tok av i 1992 da den daværende presidentkandidaten Bill Clinton, en fan av mordmysterier, navnga Mosley som en av hans favorittforfattere.
Han ble hovedsakelig kjent som en krimfofatter, men foruten hans krimbøker med Easy Rawlins og Fearless Jones, har han også skapt en gettofilosof kalt Socrates Fortlow, en «bluesroman», skrevet for teater og film, foruten hans angrep på kapitalismen i boken Workin' On the Chain Gang (2000). Han skapte mindre forlagshistorie i 1997 ved å gi manuskriptet til Gone Fishin til en liten uavhengig utgiver, Black Classic Press i Baltimore, drevet av et tidligere medlem av Black Panther Party, Paul Coates.
«Hans spørsmål er bedre enn hans løsninger,» skrev en anmelder i avisen USA Today om den politiske boken What Next, ved at Mosley er en som tror på den sokratiske metode, en som ikke nødvendigvis selv er en ekspert, men som framprovoserer dialog om vanskelige spørsmål.
To av hans bøker har blitt filmatisert. Hans første utgitte bok, Devil in a Blue Dress, ble grunnlaget for en film med samme tittel fra 1995 med Denzel Washington i hovedrollen. Verdenspremieren på hans første skuespill, The Fall of Heaven, ble satt opp på Playhouse in the Park i Cincinnati i Ohio i januar 2010. Han sitter i styret for Goddard College og har også sittet i styret for nasjonale bokpriser. I tillegg har han også sittet i styret for TransAfrica Forum, en forening som driver holdningskampanjer for å påvirke amerikansk utenrikspolitikk angående Afrika. Han har fått en rekke utmerkelser, blant annet blitt æresdoktor ved City College of New York. I 2016 ble han tildelt Mystery Writers of Americas Grand Master Award for en særlig utmerket karriere innen kriminallitteraturen.
Datong (filosofi)
Datong (kinesisk: 大同, pinyin: dàtóng, betyr Stor enhet eller Stor harmoni) er et klassisk kinesisk begrep benyttet i klassisk kinesisk filosofi og senere i mange sammenhenger i senere kinesisk historie. Det sikter til en utopisk visjon av verden der fred råder over alt og alle.
Begrepet er kjent fra verket Liji Liyun Datong (礼记·礼运·大同篇), sammensatt av Konfucius. Det ble benyttet av Kang Youwei i hans visjonære utopiske traktat Den Store Enhets Bok (大同书). Datong nevnes flere steder i Sun Yat-sens skrifter og finnes også i Republikken Kinas nasjonalsang. I kinesisk marxisme knyttes den til når hele verden er nådd frem til det kommunistiske utviklingsstadium.
Forskjellige forestillinger
De forskjellige klassiske forfattere hadde hver sine forestillinger om Datong: Det harmoniske fredfylte samfunn (Konfucius), universell kjærlighet (Mo Zi), det måteholdne og tilfredse folk (Laozi), dygdenes verden (Zhuangzi), og den rettferdige jorddistribusjon (Mencius). Fra klassikeren Lijis niende kapittel, Liyun, hentet man en omfattende beskrivelse om Datong: Ingen favorittisme; ikke bare fyrstens biologiske sønner, men alle undersåtter, er hans sønner; de dyktigste velges som folkets ledere; de gamle lever lykkelige liv; de sterke brukes; de unge oppdras rettelig; man tar vare på enker og enkemenn, de ensomme, de syke og uføre; menn finner arbeid og kvinner finner trygghet; det skjer ingen hamstring; alle førlige arbeider, og ikke bare for seg selv; ingen gjør ond dåd, ingen tyverier eller overfall; porten står åpen.
Tanken om Datong følges så opp gjennom kinesisk litteratur og historie; man er innom eden i ferskenlunden som beskrevet i Beretningen om de tre kongedømmer, den manikeiske keiserrådgiver Zhuang Zhuo (700-tallet), bondeopprøreren Xu Mengxing (1100-tallet), filosofen He Xinyin (1517–1579), filosofen Huang Zongxi (1610–95), dikteren Gong Zizhen (1792–1841) og opprørslederen Hong Xiuquan (1814–1864).
I den kreative politiske tenkeren Kang Youweis (1858–1927) posthume hovedverk fra 1935 Da Tongshu om den kommende lindring av menneskehetens lidelse var det tale om at stater, grenser og kriger ville opphøre, det ville være én verdensregjering, én verdenslov og ett språk. Rasene ville svinne hen ved giftemål mellom folkeslagene. Det ville bli total kvinnefrigjøring. Familiestrukturen ville forsvinne; den var opphav til kriminalitet som tyveri og mord. Barna ville oppdras som et felles samfunnsprosjekt i felles institusjoner. De gamle, syke og døende ville bli tatt vel vare på i egnede institusjoner. Privateiendom ville være borte. Med høy befolkningsvekst ville velstanden stige. Det ville bygges romskip og flyvende hus. Maten ville komme i pilleform, og det ville også finnes lykkepiller. Samme klær ville beskytte mot kulde og hete, ingen ville ha kroppshår (annet enn i nesen) fordi det er uhygienisk, man ville bade i parfymert og helsebringende vann. Kristendom, islam og konfucianisme ville forsvinne, for i Datong-verdenen ville man være som alver, og ingen liv ville utslettes.
Bei Qi-shu
Bei Qi-shu (kinesisk: 北齊書, pinyin: Běi Qí Shū) er en offisiell kinesisk historikk over Det nordlige Qi-dynasti (420 – 589) under Sør- og norddynastienes tid.
Bei Qi-shu inngår i den offisielle historiske kanon som kalles de 24 historieverk (二十四史).
Boken ble skrevet under Tangdynastiet av historikeren Li Baiyao (李百藥), og var ferdig i 636. Av de opprinnelige 50 kapitler har bare 17 overlevd (kapitlene 4, 13, 16-25, 41-45 og 50).
Friidrett under Sommer-OL 2008 – Sjukamp kvinner
Øvelsen Sjukamp damer ved Sommer-OL 2008 fant sted 15. og 16. august på Beijing National Stadium.
Kvalifikasjonskravene var 6 000 poeng (A-krav) og 5 800 poeng (B-krav).
Ida Marcussen representerte Norge og kom på 21.-plass etter de sju øvelsene.
Jesus (navn)
Jesus er et opprinnelig latinsk mannsnavn. Det er dannet av det greske navnet Iesoús som igjen er dannet av det hebraiske Jeshúa som betyr «Gud frelser».
Etymologi
En vanlig jøde på Jesu tid hadde kun ett navn, av og til supplert med et patronymikon eller vedkommendes hjemby. Derfor blir Jesus i Det nye testamente omtalt som «Jesus fra Nasaret». Jesu naboer i Nasaret omtaler ham som «tømmermannen, sønn av Maria og bror til Jakob, Joses, Judas og Simon», «tømmermannens sønn» , eller «Josefs sønn». I Johannesevangeliet refererer disippelen Filip til ham som «Jesus fra Nasaret, Josefs sønn».
Navnet Jesus avledes fra latinske Iesus, en translitterasjon av det greske Ἰησοῦς, Iesous. Den greske formen er en gjengivelse av det hebraiske ישוע, (Jeshua), en variant av det tidligere navnet יהושע, (Jehoshu'a), på norsk «Josva». Navnet Jeshua later til å ha vært i bruk i Judea i tiden rundt Jesu fødsel. Historikeren Flavius Josefus' verker fra det 1. århundre, forfattet på koinegresk – samme språk som Det nye testamentes, – refererer til minst tjue forskjellige personer ved navn «Jesus» (dvs. Ἰησοῦς). Jesus' etymologi i Det nye testamentes kontekst gis generelt som «Jahve er frelse».
Utbredelse
Jesús er et svært vanlig mannsnavn i flere spansktalende land. I Spania er Jesús også nokså vanlig som kvinnenavn. Over 150 000 kvinner i Spania har Jesús som et av sine fornavn.
Kjente personer med navnet
Personene i listen er ordnet kronologisk etter fødselsår.
Kropp (andre betydninger)
Kropp(en) har flere betydninger, eksempelvis:
Måseskjæret
Måseskjæret kan vise til:
Joseph Babinski
Joseph Jules François Félix Babinski (polsk Józef Julian Franciszek Feliks Babiński, født 17. november 1857, død 29. oktober 1932) var en polsk-fransk lege (nevrolog) og en foregangsmann i nevrokirurgien.
Hans arbeid innenfor nervesystemets fysiologi fikk banebrytende betydning for utviklingen av nevrologien. Han er mest kjent for sin beskrivelse av et av de viktigste nevrologiske tegn – Babinskis tegn – en patologisk fotrefleks som er et klinisk tegn på skade i pyramidebanen i sentralnervesystemet. Han var også den første som beskrev anosognosi.
1354 Botha
1354 Botha er en hovedbelteasteroide. Den ble oppdaget 3. april 1935 av Cyril V. Jackson ved Union Observatory i Johannesburg.
Joseph Babinski
Babinski var sønn av polske emigranter (faren var ingeniør), som flyktet i 1848 fra Warszawa til Paris på grunn av forfølgelse fra det russiske regimet, som slo hardt ned på polakkenes kamp om selvstendighet. Babinski utgav noen av verkene sine på polsk.
Camarguekveg
Camarguekveg er en fransk kvegrase som i hovedsak ales opp for at tyrene skal brukes i tyrefekting. Kveget stammer fra Camargue i Rhônedeltaet, i det sørlige Frankrike. Rasen er semivill, sort i utfargingen og har oppstående og delvis fremoverrettede horn, som gjør at dyra kan påminne om urokser.
Xibaryon
Et xibaryon (Ξ) er et baryon som består av én opp- eller nedkvark, og to tyngre kvarker. Xibaryoner ble først oppdaget ved "Brookhaven National Laboratory" i 1964.
Det finnes fire forskjellige xibaryoner: Masse: 1315 MeV/c2 Masse: 1321 MeV/c2 Masse: 2466 MeV/c2 Masse: 2472 MeV/c2
Nordaførr
Nordaførr er et musikkalbum med Halvdan Sivertsen fra 1979. Albumets største hit er «Kjærlighetsvisa» som ble skrevet etter en krangel med Halvdans senere ektefelle Marit Ellisiv Bakken.
Ingo Schwichtenberg
Schwichtenberg spilte med Helloween fra 1983 til 1993, men han måtte forlate bandet på grunn av inntak av kokain og hasj. Han slet også med schizofreni, og da han nektet å ta medikamenter, førte det til at han ble svært depressiv og at han ikke kunne spille sammen med bandet.
Etter at han forlot bandet ble hans depresjon stadig verre og han begikk selvmord i 1995 ved å hoppe foran et undergrunnstog. Schwichtenbergs erstatning i Helloween ble Uli Kusch.
Waste Management (album)
Waste Management er det tredje, engelsk-språklige albumet til t.A.T.u. Albumet ble utgitt 17. desember 2009 i Russland.
Den digitale versjonen av albumet er tilgjenelig i to versjoner, begge inneholder de samme sangene. Den ene, kalt spor-til-spor-versjonen, har alle sangene som et separat spor. Den andre er transcedent-versjonen, hvor alle sangene spilles kontinuerlig uten pause. Den fysiske CD-en inneholder transcedent-versjonen.
Fans i Australia var de første i verden som fikk høre det nye albumet, da det ble utgitt tidlig den 15. desember i den australske iTunes-butikken.
Standardversjon
Bonusspor:
Transcendent-versjon
Waste Management ble også utgitt som en non-stop versjon kalt «transcendent versjon». Denne versjonen er ett spor som går over drøyt en time, med mellomspill mellom sangene, som gjør at det ikke blir noe pause mellom.
Vestre Viken (helseforetak)
Vestre Viken HF ble etablert 1. juli 2009 og inngår i helseregionen Helse Sør-Øst. Foretaksledelsen består av administrerende direktør, sju fagdirektører og åtte klinikker, som hver ledes av en klinikkdirektør. Klinikkene som inngår er Kongsberg sykehus, Ringerike sykehus, Drammen sykehus, Bærum sykehus, Psykisk helse og rus, Medisinsk diagnostikk, Intern service, og Prehospitale tjenester.
Om helseforetaket
Navnet Vestre Viken har ikke vært et etablert geografisk navn i Norge, men en nykonstruksjon som betegner områdene vest for Oslofjorden.
Et nytt sykehus i Drammen er under bygging. Dette skal være lokalsykehus for Lier, Drammen, Nedre Eiker, Røyken, Hurum, Sande og Svelvik og ha områdefunksjoner for hele Vestre Viken. Det skal etableres stråleterapi og ha integrerte lokaler for psykiatri. Det nye sykehuset ligger på Brakerøya og skal erstatte dagens Drammen sykehus og Blakstad sykehus. Byggestart var 14. oktober 2019, med testing og suksessiv innflytting planlagt i 2024/2025.
Klinikk for prehospitale tjenester
Klinikk for prehospitale tjenester ledes av klinikkdirektør Inger Lise Hallgren, som derav inngår i foretaksledelsen. Klinikken er organisert i fire avdelinger, som følger; AMK (akuttmedisinsk kommunikasjonssentral), Ambulanse, Luftambulanse og Pasientreiser. Hver av avdelingene ledes av en avdelingssjef.
Ambulansedistrikter
Ambulansetjenesten er en avdeling under Klinikk for prehospitale tjenester og ledes av avdelingssjef Snorre Birk Gundersen. Avdelingen er videre organisert som tre ambulansedistrikter, som følger:
Kroppsøving
Kroppsøving er i den norske, offentlige skolen et fag med fokus på bevegelse og kroppslig læring, deltakelse og samspill i bevegelsesaktviteter, og uteaktiviteter og naturferdsel. Faget er et gjennomgående fag i grunnskolen og i den videregående skolen. Fra høsten 2020 fases den nye læreplanen i kroppsøving inn.
Historie
De nasjonale læreplanene i kroppsøvingsfaget har hatt ulike faglige vektlegginger opp gjennom årene. På 1960-tallet inneholdt læreplanen teoretiske kunnskapsmål i relativt stort omfang, mens affektive mål/holdningsmål og psykomotoriske mål/ferdighetsmål kom med i større grad i Mønsterplanen i 1974. Mønsterplanen i 1974 var et forsøk på å forene fagets historiske ”guttelinjer” og ”jentelinjer”, som inntil da hadde vært atskilte linjer. 1974-planen la økt vekt på elevers behov for fysisk aktivitet på tvers av kjønn. Den neste læreplanen, Mønsterplanen i 1987, inneholdt i stor grad de samme ferdighets- og holdningsmålene fra den tidligere læreplanen fra 1974, men den fikk en fastere kunnskapsstruktur, i form av såkalt kjernestoff i faget.
På 1990-tallet gjennomgikk norsk skole i sin helhet et omfattende reformprogram. Lovverk og forskrifter, som tidligere hadde tilhørt enkeltsektorer av skole- og utdanningssystemet, ble gjennomgått og samordnet innenfor en felles ramme. I 1994 ble det gjennomført en omfattende omlegging av skolesystemets videregående opplæring, og det ble utviklet en ny læreplan i kroppsøvingsfaget som felles allment fag i den videregående opplæringen. I grunnskolen kom det ny læreplan i kroppsøving i 1997. I 1997-planen i grunnskolen ble dans og friluftsliv innført som obligatoriske innholdskomponenter. Tidligere på 1990-tallet hadde disse komponentene blitt innført i læreplanen for kroppsøving som felles allment fag i videregående opplæring i 1994.
Yggdrasil (studentavis)
Yggdrasil var en studentavis som ble utgitt to-tre ganger i året av studentene ved Høgskolen i Molde. Avisa utgis i A4-format i et opplag på cirka 1400.
Kroppsøving
Historie
Kroppsøvingsfagene for grunnskolen og videregående opplæring ble samlet i en plan i 2006. Læreplanen i 2006 er mindre omfattende og detaljert enn de tidligere læreplanene fra 1994 og 1997, men beholder også tidligere mål sentralt. I 2006-planen beskrives kroppsøvingsfaget for både grunnskolen og videregående opplæring som et bredt sammensatt fysisk aktivitetsfag, der innholdskomponentene er bevegelsesleik, grunnleggende bevegelser, idrett, dans, friluftsliv og aktivitet/trening og helse. Disse komponentene settes i vide målperspektiver som angår elevers totale livssituasjon. Elevene skal gjennom kroppsøvingen få mulighet til å drive kroppslige øvinger og fysisk aktivitet på sine vilkår og etter sine forutsetninger innenfor en bred bevegelseskulturell kontekst.
Yggdrasil (studentavis)
Eksterne lenker
Yggdrasil på nett
Kroppsøving
Interesseorganisasjoner
Landslaget Fysisk Fostring i Skolen (LFF) var lenge en interesseorganisasjon som talte kroppsøving sin sak. Bladet Kroppsøving ble utgitt av LFF og distribuert til skoler, og en velbruk kanal for å knytte forskning til praksis og for å holde aktuelle debatter i gang. Bladet ble dessverre besluttet nedlagt i 2015 da finansieringsordningen falt bort. I dag er det Nasjonalt senter for mat, helse og fysisk aktivitet som er nærmeste organisasjon for å videreføre kroppsøving sine interesser.
Velomobil
Velomobil er et kjøretøy med hjul som drives fremover av et menneske. Oftest refereres det til overbygde liggesykler. De er mer aerodynamiske enn vanlige sykler hvilket gir mindre luftmotstand og høyere effisiens, men er lavere og kan derfor være mindre synlige i trafikken.
Kongokrisa
Kongokrisa (fransk: La Crise congolaise) var en periode med maktkamp og store uroligheter i den første republikken Kongo, det tidligere Belgisk Kongo, på første halvdel av 1960-tallet. Krisen begynte med landets nasjonale uavhengighet fra Belgia i juni 1960, og endte med at Joseph-Désiré Mobutu grep makten i november 1965. Underveis ble statsministeren Patrice Lumumba myrdet i januar 1961, og kaoset førte til at De forente nasjoner grep inn med den fredsbevarende styrken Operation des Nations Unies au Congo, som ble iverksatt av FNs sikkerhetsråds resolusjon 143 den 14. juli 1960, og inkluderte svenske, irske, indiske og norske soldater.
Urolighetene i Kongo hadde flere grunner, og kunne til forskjellige tider bli beskrevet som en antikolonialistisk strid. Den gamle kolonimakten Belgia forverret på mange måter krigen gjennom sine handlinger. Urolighetene ble også beskrevet som en utbryterstrid mot provinsen Katanga og den autonome regionen Sør-Kasaï, støttet av Belgia og vestlige gruveselskaper, som endte opp med å bli erobret på vegne av Kongo av FN-styrkene. FNs innsats i Kongo var en av De forente nasjoners fredsbevarende operasjoner, og en av den kalde krigens stedfortrederkriger mellom USA og Sovjetunionen.
De to stormaktene støttet hver sin side av den splittede kongolesiske statsledelsen. Den østlige regjeringa i Stanleyville, som ble ledet av Antoine Gizenga, ble støttet av USSR, andre østblokknasjoner og Egypts president Gamal Abdel Nasser. En liten, cubansk ekspedisjon anført av Che Guevara støttet den senere presidenten Laurent-Désiré Kabila, som da hadde status som en kongolesisk opprører. USA og øvrige vestlige land støttet den vestre regjeringa i Léopoldville, som ble ledet av Joseph Kasa-Vubu og Joseph-Désiré Mobuto. Alt i alt mistet omtrent 100 000 eller flere mennesker livet som en konsekvens av krisa. Den førte også til et traumatisk slag for FN da generalsekretær Dag Hammerskjöld døde i en flyulykke mens han forsøkte å forhandle.
I 1964 ledet Pierre Mulele et mislykket opprør i de østlige provinsene som ble kjent som Simbaopprøret.
Resultatet av krisa ble at Kongo – som i 1971 ble omdøpt til Zaïre, som en del av Mobutus afrikaniserende authenticité-program – ble et korrupt og autoritært regime ledet av Mobutu, den senere Mobutu Sésé Seko, som kom til å vare i trettien år. Da den kalde krigen gikk mot slutten, stoppet Belgia, Frankrike og USA sin militær-finansielle støtte til Mobutu-regimet, mens Kaliba overtok makten i landet etter den første krigen i Kongo i 1996–1997.
Headrow
Headrow er en av hovedgatene i Leeds. Den går i øst-vestlig retning gjemnom de sentrale delene av byen, rett nord for shoppingkvartalet. Gata er en av Leeds' eldste gater. Den ble sist rustet opp på 1920-tallet.
Saint Lucias flagg
Saint Lucias flagg ble antatt 1. mars 1967. Flagget har en lyseblå grunn med et likebent gult triangel under en svart pilspiss; de øvre kantene på pilspissen har en hvit kant. Flagget er i forholdet 1:2. det ble tegnet av Dunstan St. Omer. Den blå fargen har variert noe. Den var opprinnelig lys blå, men etter hvert kom en mørkere nyanse i bruk. I 2003 bestemte Saint Lucias myndigheter at en lys nyanse skal benyttes.
Ifølge den offisielle forklaringen av flagget, symboliserer blåfargen trofasthet, samt den tropiske himmelen og det smaragdfargede havet som omgir landet. Gult står for solen som alltid stråler over øyene og for velstand. Svart og hvitt står for de kulturelle innflytelse fra både afrikanere og europeer som har gjort seg gjeldende på Saint Lucia og for at svarte og hvite kan leve og arbeide i fellesskap. Under ett forklares flagget med at afrikanernes kultur som dominerer over en europeiske, mot en bakgrunn av solskinn og evigblått hav. Trekantene i emblemet representerer de vulkanske toppene, de såkalte Twin Pitons ved Soufrière. Måten trekantene peker oppover utlegges som et symbol for håp og de målsetninger for framtiden som folket på Saint Lucia har satt seg.
Storås
Storås er et tettsted i Orkland kommune i Trøndelag. Tettstedet har innbyggere per 1. januar, og ligger ved fylkesvei 65 og elva Orkla. Stedet ligger åtte kilometer nordvest for Meldal.
Stedet hadde et sagbruk, Meldal Trelast AS. Storås er kjent for Storåsfestivalen, som var en av Norges største rockefestivaler.
Bygda Storås ble kåret til årets mest kreative bygd av Nationen i juni 2008.
Estragon
Estragon er et krydder fremstilt av tørkede blader fra planten Artemisia dracunculus. Den vokser vilt i sørlige Europa og i Nord-Amerika. Den formerer seg ved utløpere.
Rosenvilde videregående skole
Rosenvilde videregående skole er en videregående skole på Kolsås i Bærum kommune i Viken fylke. Skolen har ca. 940 elever og rundt 110 ansatte. Skolen ligger med god utsikt til Kolsåstoppen og har nær beliggenhet til Kolsåstoppen naturreservat.
Liste over USMCs aktive fly
Liste over USMCs aktive fly omfatter luftfartøyer i bruk i United States Marine Corps' flyvåpengren per 2011.
Rosenvilde videregående skole
Skolen tilbyr studieretningene Studiespesialisering med og uten formgivingsfag, restaurant- og matfag, helse- og sosialfag og Medier og kommunikasjon. I tillegg har skolen påbyggingskurs i allmenne fag. Skolen kaller seg en kreativ og framtidsrettet skole, som bygger på solidaritet, utvikling og vekst, likeverd og respekt og tilhørighet og identitet.
Liste over USMCs aktive fly
Marinekorpsets flyvåpen er i ferd med å gjennomføre flere materiellutskiftinger:
Liv laga
Liv laga er et musikkalbum med Halvdan Sivertsen fra 1981.
1355 Magoeba
1355 Magoeba er en asteroide i det indre av hovedbeltet. Den ble oppdaget 30. april 1935 av Cyril V. Jackson ved Union Observatory i Johannesburg.
Asbjørn Gjengedal
Asbjørn Magne Gjengedal (født 18. april 1940 i Hyen, Gloppen kommune) er en norsk prest og forfatter.
Gjengedal er utdannet cand.theol. fra Menighetsfakultetet. Han arbeidet som feltprest i Bardu fra 1967, før han ble residerende kapellan i Breim i 1969. Han var sogneprest i Gloppen kommune fra 1976 til 1982. I 1982 tok han over som generalsekretær for Norges kristelige ungdomsforbund. I 1987 ble han sogneprest i Ålesund og prost i Nordre Sunnmøre prosti frem til 1996. Han ble prostiprest i Nordfjord fra 1996 til 2007, og var blant annet sykehusprest ved Nordfjord sjukehus.
Han er far til statsviter og journalist Hildegunn Gjengedal,
Forfatterskapet
På slutten av 1990-tallet dro Gjengedal til USA for et lengre opphold. Han samlet der informasjon om Abraham Vereide, som utvandret fra Gloppen 19 år gammel. Vereide ble en markant skikkelse innen metodistkirken i USA og etablerte The Fellowship Foundation, og en bønneseremoni som i dag er kjent som National Prayer Breakfast, et nasjonalt årlig arrangement som trekker presidenter til talerstolen. Gjengedal samlet og gjennomgikk et omfattende kildemateriale og utga en biografi om Abraham Vereide i 2001 på Lunde Forlag.
Bibliografi
2001: Abraham Vereide – Utvandraren frå Noreg som samla leiarar i Amerika og i andre land til frukost med bibel og bøn. Oslo. Lunde forlag
Vincent Harris
Vincent Harris (født 26. juni 1876 i Devonport, England, død 1. august 1971 i Bath) var en engelsk arkitekt. Han er kjent for å ha tegnet mange betydningsfulle offentlige bygninger.
Universitas (avis)
Universitas er en avis på papir og nett for studenter i Oslo, tilknyttet Studentsamskipnaden SiO. Den utgis ukentlig ved samtlige av SiOs 28 læresteder i Oslo og omegn, og dekker nyheter, kultur-, debatt- og reportasjestoff som angår studentmassen i Oslo. Papirutgaven går i trykk hver onsdag kveld, og distribueres vederlagsfritt ved høyere læresteder, SiO-foretak og studentboliger torsdag morgen. Med et opplag på 12 000 ukentlige eksemplarer og 30 utgivelsesdatoer i året, er Universitas en av Europas største studentaviser.
Universitas ble etablert i 1946, og produseres av en redaksjon med heltidsansatt redaktør, nyhetsredaktør og daglig leder; samt deltidsansatte mellomledere, og en rekke journalister og fotografer som får betalt per bidrag. Avisen har lokaler i Moltke Moes vei på UiOs Blindern-campus. Ansvarlig redaktør 2022-2023 var Guro Aasaren. Ansvarlig redaktør for høst 2023-vår 2024 er Alida de Lange D’Agostino. Nyhetsredaktør er Vilhelm Hofstad Bjørgul.
Avisen trykkes av Amedia Trykk Lillestrøm.
Historie og drift
Universitas utkom for første gang i Studentsamskipnaden i Oslos regi ved UiO i 1946. Redaktør var blivende litteraturprofessor og Ibsen-ekspert Daniel Haakonsen. Navnet er latin for universitet (med grunnbetydning «verden», «universet», «helheten» e.l.) og er hentet fra UiOs latinske navn, Universitas Osloensis.
De første årene hadde Universitas et redaksjonsråd hvor professornavn som Arne Næss og Ragnar Anton Kittil Frisch figurerte. Fra senere tider har for eksempel Øystein Sørensen, Kjetil Rolness, Tor Edvin Dahl, Jahn Otto Johansen, Erling Borgen, Erling Dokk Holm og John Olav Egeland jobbet i avisen, og dessuten tegnere som Ellen Auensen, Christopher Nielsen, Mikael Holmberg, Ola A. Hegdal og Karine Haaland.
Avisen begynte med ukentlige utgivelser igjen høsten 1990 etter å ha kommet med mellom 9 og 16 nummer i året helt siden 1954. I 2004 økte fra 32 til 34 nummer i året, og i 2009 kommer det 35 utgaver. Opplaget er per 2020 er på 12 000 eksemplarer.
Avisen utkommer på papir og internett, fra 1998 til 2007 med adressen universitas.uio.no, siden med adressen universitas.no. Universitas har tradisjonelt hovedvekt på UiO, men har fra 2010-årene også økt dekningen av andre læresteder i Osloområdet.
Finansiering og dekningsområde
Om lag halvparten av avisens driftsinntekter er annonsesalg, resten er offentlig støtte. Universitas mottar støtte fra Studentsamskipnaden SIO, gjennom Velferdstinget i Oslo.
Universitas dekker i dag alle læresteder tilknyttet samskipnaden. Etter sammenslåingen av studentsamskipnadene i 2011, vil det si at avisen i tillegg til sitt opprinnelige fokus siden 1946, Universitetet i Oslo, også dekker følgende institusjoner:
Hovedfokuset ligger fortsatt på Universitetet i Oslo.
Kunstner
En kunstner er en person som utøver kunst eller lager kunstverk. Benevnelsen kunstner brukes særlig om bildekunstnere, for eksempel malere, grafikere, tegnere, skulptører, filmkunstnere eller fotografer, men også om forfattere og diktere. Det kan også betegne dem som framfører eller tolker et kunstverk, som skuespillere, musikere, sangere eller dansere. Tonekunstner brukes ofte om komponister.
Videre betydning
Kunstner kan også være en spesielt hendig og fingerferdig person, for eksempel en trapeskunstner, kortkunstner, tryllekunstner eller trolldomskunstner. Kunstner kan dessuten brukes rosende om alle som utfører et håndverk med mesterlig dyktighet og formsans eller som er spesielt flinke i et fag. En tusenkunstner er en uhøytidelig betegnelse for en med mange ferdigheter.
Kunstner er ingen beskyttet yrkestittel og i prinsippet kan hvem som helst kalle seg det. Det er likevel vanlig at kunstnere har skapende kunst som arbeid eller hovedbeskjeftigelse. Enkelte kunstnere omtaler ikke seg selv som kunstner av respekt for innholdet i ordet, men godtar at andre kaller dem det. Kunstner kan også brukes som en positiv eller negativ motsetning til håndverker, underholder eller artist.
Flere bruker begrepene «kunst» og «kunstner» bare om verk eller utøvere som har blitt kalt det av en kunstviter eller kurator og om utøvere som har fullført utdannelse ved en anerkjent kunstskole eller som har medlemskap i en kunstnerorganisasjon.
Etymologi
Opprinnelig stammer ordet kunstner fra tysk der kunst betød «det å kunne et visst arbeid». Kunstneren var altså den som kunne utføre noe på en faglig og profesjonell måte. Denne grunnbetydninga er beholdt i begreper som kokkekunst, hagekunst, legekunst, ingeniørkunst, krigskunst og annet.
Ordet kunstner har vært i bruk i dansk fra 1700-tallet. Til og begynne med betegnet ordet personer som utførte alle slags kunstferdige arbeider. De dyktigste håndverkerne og teknikerne arbeidet den gangen også med det vi i dag vil kalle kunst, og en skilte derfor ikke mellom håndverker og kunstner slik vi gjør det nå. Ofte blir landskapsmaleren I. C. Dahl regnet som den første norske kunstner.
Tysk kakerlakk
Tysk kakerlakk er en kakerlakk som finnes over nesten hele verden. I Norge finnes denne arten bare innendørs, og mest i storkjøkkener som bakerier, kantiner og hoteller, men nesten aldri i private hjem.
En tysk kakerlakk er altetende, og er nesten aldri aktiv i dagslys. De er også avhengig av mørke, fuktighet og tilgang på vann. Å se en tysk kakerlakk om dagen betyr sannsynligvis at bestanden av kakerlakker er stor.
Solvang ungdomsskole (Asker)
Solvang ungdomsskole er en ungdomsskole i Asker, Viken. Skolen tar imot elever fra barneskolene Drengsrud Skole og Jansløkka Skole. Skolen har ca 330 elever og 40 ansatte. Ledelsen består av avdelingsleder Therese Roberts og avdelingsleder Åse Lervik, samt rektor Anne Margrethe Wettre. Adressen er Solvangveien 32, 1383 Asker.
Historie
I 1906 startet søstrene Alvah og Anna Liedbeck-Hansen Solvang Pensionatskole for unge Piger. Denne eksisterte til 1917 da Otto Minde opprettet sin Otto Mindes Pensionatskole for gutter. Denne var i drift til 1942. Solvang ligger på Vestre Askers grunn på vestsiden av Askerelva, ca. 1 km fra Asker sentrum. Fra skolen går det ut en velbrukt lysløype som har lagt grunnlag for et aktivt langrennsmiljø. En hoppbakke like ved, Solvangbakken, ble tidligere meget brukt. Ungdomsskolen har eksistert fra 1963 da Asker kommune innførte 9-årig ungdomsskole. Skolens historie kan føres bakover gjennom realskole og framhaldsskole.
1356 Nyanza
1356 Nyanza er en hovedbelteasteroide. Den ble oppdaget 3. mai 1935 av Cyril V. Jackson ved Union Observatory i Johannesburg.
Vi flyr på Rio
Handling
Da flykaptein Curt Åhs kommer hjem en dag oppdager han at hustruen er utro. Curt lærer i stedet å kjenne flyvertinnen Berit. Sammen får de oppleve eventyr under en flytur til Rio de Janeiro.
Om filmen
Filmen hadde norsk premiere 17. november 1949 og handlet om SAS' langflyging i den nye linjen til Sør-Amerika. Kritikerne gav filmen blandet kritikk. På den ene siden berømmet en skuespillerne, på den andre siden anså en historien for iblant å være sjablongartet og kantete. I filmen inngikk en autentisk havariscene, som opprinnelig ble vist i den svenske filmen Ungdom av idag.
Hormuzstredet
Hormuzstredet eller Hormuzsundet er det trange stredet som forbinder Omanbukta med Persiabukta innafor. Sundet går i en bue med Iran på nordsida og den omanske enklaven Musandam, som danner et nes på Den arabiske halvøya. På det smaleste er stredet 29 nautiske mil eller 54 km bredt.
Den største øya i Hormuzstredet er Qeshm. Sør for Qeshm ligger øya Hengam, mens øyene Larak og Hormuz ligger øst for Qeshm. Vest for selve Hormuzstredet ligger øyene Store og Lille Tunb, Abu Musa, Sirri og Farur.
Omtrentlig 20 prosent av verdens råolje (rundt 35 prosent av råoljen fraktes sjøveien) går med tankskip gjennom stredet, noe som gjør det til en svært strategisk lokalisering for internasjonal handel. I nyere tid har dette blitt brukt som et pressmiddel fra iranske myndigheter for å unngå sanksjoner mot landet i forbindelse med dettes atomprogram. 30. november 1971 beleiret den iranske marinen øyene Abu Musa, Store Tunb og Lille Tunb.
Etymologi
Åpningen til Persiabukten ble beskrevet, men ikke gitt et navn i Periplus Maris Erythraei («Rundreise i Rødehavet»), en antikk gresk bok som var veiledning for sjøfolk til fram på 100-tallet e.Kr. Her står det i kapittel 35:
Helga Gitmark
Helga Gitmark (født 30. september 1929 i Holt, Aust-Agder, død 2. august 2008) var en norsk politiker for Senterpartiet.
Gitmark var miljøvernminister fra 5. mars til 16. oktober 1973 i Lars Korvalds regjering, og med dette Norges og verdens første kvinnelige miljøvernminister. Hun ble som statsråd mest kjent for å ha stanset høyhusplanene i Karl Johan-kvartalet.
Hun var nestleder i Senterpartiet fra 1973 til 1979 og vararepresentant til Stortinget i perioden 1977–1981.
Gitmark var medlem av og leder i bispedømmerådet i Agder i et par tiår og medlem av Kirkerådet og Kringkastingsrådet.
Hun satt også i styret for Folkeaksjonen mot selvbestemt abort og var aktiv i lokalpolitikken i hjemkommunen Lillesand hvor hun satt i kommunestyret i periodene 1971–1975 og 1991–1995, samt i Aust-Agder fylkeskommune.
I 1991 fikk hun Kongens fortjenstmedalje i gull.
Jar kirke
Jar kirke er en kirke konstruert i en rektangulær form, fra 1961 i Bærum kommune, Viken fylke.
Byggverket er i tegl og har 460 plasser.
Hvitveis
Hvitveis eller hvitsymre (Anemone nemorosa) (dansk: hvid anemone, svensk: vitsippa, sørsamisk: skarre-naestie) er en flerårig urt i soleiefamilien. Hvitveisen er vanligvis en av de plantene som blomstrer først om våren.
Utseende
En utvokst hvitveis er 7-20 cm høy, og vokser opp fra en horisontal jordstengel. Midt på stengelen kommer tre grønne, trekoblede blader som er 3-6 cm lange. Hvitveis har normalt kun en blomst per skudd. Blomsten har ofte fra 6-8 blomsterblader, men flere og færre er ikke uvanlig. Blomsterbladene er hvite innvendig og svakt rosa til lilla utvendig. Ulike sjatteringer av rosa er heller ikke uvanlig innvendig slik at blomsten framstår som rosa. Fargeendring mot rosa er også vanlig mot slutten av enkeltblomstens liv. Hele blomsten er 2-4 cm i diameter. Hvitveis blomstrer fra april til juni.
Spesifikasjoner
Plantene sprer seg med horisontale jordstengler slik at den raskt kan danne store bestander, og på marken kan du se store tepper av hvitveis. Den forbereder seg så tidlig som på høsten til blomstringen neste vår, og på vinteren under snøen bruker den smeltevannet og lyset slik at den kan springe ut i blomst lenge før trærne får blader.
Arten finnes over nesten hele Europa, unntatt lengst nord og sør. I Norge er den svært vanlig til et stykke opp i Nordland, mens den er sjelden lenger nord. Planta er heller ikke vanlig på øvre Østlandet og i indre fjordstrøk på Vestlandet. Hvitveis vokser ofte på moldjord i både løv- og barskoger, på enger, i kratt og en del andre steder.
Hvitveis er giftig. Plantesaften kan gi blemmer og sår.
Paul Davis (fotballspiller)
Paul Vincent Davis (født 9. desember 1961 i London) er en engelsk tidligere fotballspiller og trener.
Tidlig karriere
Davis signerte for Arsenal som juniorspiller i 1977 og ble profesjonell året etter. Han var regnet som en talentfull venstrebent midtbanespiller, og gjorde sin debut i 1980 i lokalderbyet mot Tottenham, og var innen et år fast på Arsenal-laget, samt som spiller på det engelske U21-landslaget.
Kontroverser
Davis, som brukte draktnummer 4 før Arsenal-kaptein Patrick Vieira, var en integrert del av det vellykkede Arsenal-laget på slutten av 1980-tallet, og vant ligacupen i 1987 og seriemesterskapet i 1989 og 1991. Men hans karriere ble hemmet av en rekke skader, som igjen ble overskygget av en stygg hendelse i 1988, da han brakk kjeven til Southamptons midtbanespiller Glenn Cockerill under en krangel. Hendelsen, som ikke hadde blitt sett av verken dommeren eller hans assistenter, var den første til å resultere i at en spiller ble dømt gjennom bruk av TV-bevis. Davis ble utestengt i ni kamper, på det tidspunktet den lengste straffen den engelske forbundet noensinne hadde gitt for en hendelse, og gitt en bot på 3.000 pund.
Bare tre dager i forveien av voldsutøvelsen mot Cockerill hadde Davis fått sin første befatning med, da han satt på benken i en treningslandskamp mot. Davis ble gjenstand for mye negativ medieomtale i forbindelse med voldsepisoden, og han ble aldri innkalt til A-landslaget igjen. Han fikk imidlertid en opptreden for B-landslaget i en kamp mot Wales i februar 1991, hvor han scoret kampens eneste mål.
Karriere som trener
Davis returnerte til Arsenal for å bli en ungdomstrener i 1998, før han forlot klubben i 2003 for å søke lykken andre steder. Den 27. oktober 2005 ble Davis annonsert som assisterende manager for Kettering Town med den nye manageren Paul Gascoigne, men ble kun seks uker i jobben. Han forlot Kettering samtidig som Gascoigne ble sparket fra klubben den 5. desember 2005.
Etter dette fortsatte Davis med trenerutdannelser og har FA og UEFA Pro-lisens, den høyeste trenerutdannelsen i Storbritannia, samtidig som han har UEFAs A-Lisens og FA-diplom i Football Management fra Warwick University, så vel som hans lærerutdannelse innen idrett. Davis er nå regionsleder og treningspedagog i Professional Footballer's Association, og også ambassadør for «Kick it out» og «Vis rasisme rødt kort»-organisasjonene.
Kullgrop
Kullgroper er gravde groper for produksjon av trekull. Gropene kan ha voller og har som regel flat bunn. Formen på gropene varierer. De kan være kvadratiske, rektangulære eller runde. Etter at gropa var gravd ble den stablet med ved. Veden i gropa ble stablet omtrent like høyt over bakken som gropa var dyp, før den ble dekket med torv. Denne mila ble så påtent nede ved vollen og forkullingen ble styrt ved å åpne eller lukke miledekket slik at det sank jevnt sammen. Når brenningen var ferdig ville det ferdigproduserte kullet akkurat fylle gropa. Det øverste laget var aske.
Denne teknikken har vært brukt i lang tid, og gropene dateres som regel til perioden ca. 600-1600 e.Kr. De knyttes til utvinning av jern i yngre jernalder og middelalder. Undersøkelser i Øst-Norge indikerer at hovedperioden er ca. 1000–1350 e.Kr. Kullgroper i nærheten av gårder og innmark kan i en del tilfeller knyttes til produksjon av kull for gårdssmier. Disse gropene har gjerne litt senere dateringer.
Charente (elv)
Charente er ei 381 km lang elv i det sørvestlige Frankrike. Den har utspring i departementet Haute-Vienne ved Chéronnac, en liten landsby nær Rochechouart. Den renner gjennom departmentene Haute-Vienne, Charente, Vienne og Charente-Maritime. Elva munner ut i Biscayabukta nær Rochefort. De største sideelvene er Seugne, Boutonne, Bandiat og Tardoire.
Charente var tidligere farbar for båter gjennom lang tid, men elva ble praktisk talt forlatt av kommersiell båttrafikk på midten av 1900-tallet. Båttrafikken er først nylig blitt gjenopprettet, og fritidsbåter har nå overtatt vannveien, som er blitt fullstendig restaurert helt opp til Angoulême.
Byer
De viktigste byene langs elva er:
Sangen om i morra
Sangen om i morra er et musikkalbum med Halvdan Sivertsen fra 1982. Noen av sangene er julesanger.
Durrani-dynastiet
Durrani-riket var en stat i dagens Afghanistan. Fra 1747 til 1823 satt Ahmed Shah Durrani og hans sønner og sønnesønner på tronen. De var de første pashto herskerne av Afghanistan, fra Sadozai-linjen i Abdali-gruppen av klaner. Det var under ledelse av Ahmed Shah at nasjonen Afghanistan begynte å ta form etter århundrer av fragmentering og utnyttelse. Selv før den iranske herskeren Nadir Shahs død, hadde stammer i Hindu Kush vokst sterkere og begynte å dra fordel av den avtagende makten til deres hersker langt unna.
Styret til Ahmad Shah (1747–1772)
Ahmed Shah Durrani og hans abdaliske ryttere slo seg sammen med lederne av Abdali-stammene og klanene nær Kandahar for å velge en leder. Til tross for at han var yngre enn andre kandidater, hadde Ahmed noen viktige fordeler. Han var direkte etterkommer av Sado, som Sadozai er oppkalt etter, han var utvilsomt en karismatisk leder og erfaren kriger som hadde en trenet, mobil styrke av flere tusen kavalerimenn til sin disposisjon og han hadde i sin varetekt deler av Nadir Shahs skatter.
Portrett
Portrett er et bilde eller en skildring av et bestemt menneskes individuelle særtrekk, i billedkunsten oftest ansiktet, i litteraturen personens indre og ytre egenskaper. Selv om mange portretter prøver å gjengi modellen så riktig og likt som mulig, er alle portretter mer eller mindre bevisste tolkninger av personligheten eller rollen.
Durrani-dynastiet
Styret til Ahmad Shah (1747–1772)
Ahmed Shah begynte med å erobre Ghazni fra Ghilzai-pashtoene for så å kapre Kabul fra en lokal hersker. I 1749 overgav mugal-herskeren kontrollen over Sindh-provinsen og områdene i nord-India vest for Indus-elva til Ahmed Shah for å redde sin hovedstad fra afghanske angrep. Ahmed Shah for så vestover for å ta kontroll over Herat, som ble regjert av Nadir Shahs sønnesønn, Shak Rukh. Herat falt til Ahmed etter nesten et år og en blodig konflikt, i likhet med Mashhad (i dagens Iran). Ahmed sendte så en armé for å kue områdene nord for Hindu Kush. I løpet av kort tid fikk den sterke hæren kontroll over de turkmenske, usbekiske, tadsjikske og hazarske stammene nord i Afghanistan. Ahmed invaderte India for tredje, og så fjerde gang og tok kontroll over Punjab, Kashmir og byen Lahore. Tidlig i 1757 plyndret han Delhi, men lot mugal-dynastiet bli værende i minimal kontroll så lenge herskeren anerkjente Ahmeds krav i Punjab, Sindh og Kashmir. Han etterlot sin andre sønn, Timur Shah, ved makten og reiste tilbake til Afghanistan fra India.
Portrett
Et portrett som litterær framstilling kan for eksempel være et portrettintervju. I overført betydning kan portrettet også beskrive særtrekkene ved et sted eller en gjenstand, ofte gjennom bruk av besjeling. Et portrett kan dessuten være et musikkstykke, en film eller lignende som karakteriserer eller behandler en person på en nærgående og individuell måte.
Durrani-dynastiet
Styret til Ahmad Shah (1747–1772)
Mugal-kollapsen førte imidlertid til framveksten av andre herskere enn Ahmed Shah. I Punjab begynte sikhene å bli en maktfaktor. Fra deres hovedstad Pune begynte hinduene Marathas som kontrollerte mye av det vestlige og sentrale India, å se nordover til det nedadgående mugalriket som nå Ahmed Shah hadde lagt beslag på ved erobringer. Idet han returnerte til Kandahar i 1757, stod Ahmed overfor maratha-angrep som fjernet Timur og hans hoff i India.
Portrett
Etymologi
Et portrett ble tidligere ofte kalt et kontrafei eller et konterfej. Ordet kontrafei kommer fra tysk «konterfei» etter det franske «contrefait» fra det latinske «contrafacere», som betyr «etterligne». Ordet portrett kommer fra det franske «portrait» som igjen stammer fra det latinske «protrahere», det vil si «trekke fram».